《送侍御帅夔府》
宋代·喻良能

诸葛仍祠庙，公孙只故基。
栋梁酣夕照，雉堞蔓秋葵。
耿耿登临意，悠悠今古思。
烹鲜不劳力，馀事杜陵诗。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。